## Labora impulsa amb la Universitat de València l’Escola Valenciana d’Innovació

*** El Consell ha aprovat el conveni amb la UV per a dur a terme este projecte que contribuïx a la millora de l’estratègia de formació per a l’ocupació
* Labora destina a este acord una dotació econòmica de 40.000 euros**

El Ple del Consell ha aprovat un conveni entre Labora i la Universitat de València per a crear l’Escola Valenciana d’Innovació Labora-Universitat de València.

La iniciativa forma part d’EVInnova Labora UV, un programa que naix per a contribuir a la formació, el desenrotllament i la millora contínua de l’estratègia valenciana de formació per a l’ocupació.

Així mateix, amb esta estratègia es treballa en el disseny d’una metodologia que permeta desenrotllar un programa de captació, formació de talent i de validació de pràctiques innovadores en matèria de Formació Professional per a l’ocupació dirigida a personal empleat públic de formació i a l’alumnat que vullga accedir a formació complementària.

La Generalitat aporta en 2024 un total de 40.000 euros per al funcionament d’este programa de col·laboració, la finalitat del qual és millorar la capacitació i formació laboral.

Fecha: 08/10/2024